Pandox

Pandox Ab on ruotsalainen hotellisijoitusyhtiö. Pandox Ab omistaa 143 hotellia 15 maassa, joissa on yli 31 tuhatta huonetta (helmikuu 2018). Suomessa Pandoxin omistamia hotellikiinteistöjä ovat muun muassa Hilton Helsinki Kalastajatorppa ja Scandic Continental Helsinki. Pandox operoi itse 11:tä hotellia, pääosin Euroopassa. Pandox Ab aloitti toimintansa vuonna 1995. Pandox Ab toimii pääosin Pohjois-Euroopassa, mutta sillä on toimintaa myös muissa maissa. Yhtiön arvo oli tammikuussa 2018 noin 14,1 miljardia Ruotsin kruunua.

Historia

Pandox aloitti toimintansa Ruotsissa vuonna 1995. Se omisti silloin 18 kiinteistöä ja 3 pientä hotellia. Vuonna 1997 se listattiin Tukholman pörssiin. Vuonna 2000 Pandox laajeni muualle Pohjois-Eurooppaan ostamalla Scandicin. Vuonna 2015 Pandox Ab listattiin toista kertaa yhtiön historiassa Tukholman pörssiin.

Lähteet

Aiheesta muualla
Pandoxin omat sivut

Luokka:Kiinteistösijoitusyhtiöt
Luokka:Ruotsalaiset pörssiyhtiöt